cyanic-selkie/wikianc huggingface dataset:
Գրատախտակ
Մարկերային ծածկույթ
Ծածկույթը հաջողությամբ օգտագործվում է որպես այլընտրանք փոքր չափի և ոչ շատ հարմար գրատախտակների համար, այն ամբողջությամբ օգտագործում է դասասենյակների պատերի և կահույքի ամբողջ մակերեսը, դասախոսությունների և հանդիպումների սենյակները ուսումնական հաստատություններում, գործունեության տարբեր ոլորտներում գտնվող ընկերությունների գրասենյակները և որտեղ շատ ու արագ գրելու կարիք կա, հաճախ փոփոխություններ են կատարում տեքստային և գրաֆիկական տեղեկատվության մեջ։
Գրականություն
Կատեգորիա:Գրենական պիտույքներ Կատեգորիա:Գրելու գործիքներ Կատեգորիա:Կրթություն
Սրբազան լեռը
Սրբազան Լեռը (իսպաներեն՝ La Montaña Sagrada. անգլերեն՝ The Holy Mountain) 1973 թվականին նկարահանված պաշտամունքային կինո է, որի ռեժիսորն է Ալեխանդրո Խոդորովսկին, ով նաև մասնակցել է ֆիլմի ստեղծմանը իբրև դերասան, երգահան, սեթի և կոստյումի ձևավորող։
Ֆիլմը արտադրվել է ABKCO-ից Բիթլզի տնօրեն Ալեն Կլայնի միջոցով՝ նրանից հետո, որ Ալեխանդրո Խոդորովսկին ստոգետնյա հետնորդություն գտավ Խլուրդը ֆիլմի համար և շահեց Ջոն Լենոնի և Ջորջ Հարիսոնի գովքը (Ջոն Լենոնը և Յոքո Օնոն արտադրության գումար հատկացրին)։
Այն ցուցադրվել է տարբեր միջազգային կինոփարատոններում, նաև 1973 թվականի Կաննի Կինոփառատոնում, և սահմանափակ չափով Նյու Յորքում և Սան Ֆրանցիսկոյում։ Այնուամենայնիվ, ֆիլմը լայնորեն լույս չտեսավ մինչև 2007 թվական, երբ թողարկվեց ֆիլմի նոր տարբերակը ԱՄՆ-ում՝ Խլուրդը կինոյի հետ ցուցադրվելով, և նույն տարվա մայիսի 1-ին այն թողարկվեց նաև DVD-ի վրա։
Ծանոթագրություններ
Կատեգորիա:1973 ֆիլմեր Կատեգորիա:Ամերիկյան դրամա ֆիլմեր Կատեգորիա:Մեքսիկական դրամա ֆիլմեր Կատեգորիա:Սյուրռեալիստական ֆիլմեր Կատեգորիա:Ալեխանդրո Խոդորովսկու ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր կրոնի մասին Կատեգորիա:Իսպաներեն ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ֆիլմեր թմրանյութերի մասին Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան սարսափ ֆիլմեր Կատեգորիա:Մեքսիկական ֆենտեզի ֆիլմեր Կատեգորիա:Ամերիկյան կատակերգական դրամա ֆիլմեր
Զապարո-Մարիևկա
2001 թվականի տվյալներով Զապարո-Մարիևկա գյուղում բնակվում էր 441 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Սթենլի Վեբեր
Սթենլի Վեբերը Ֆրանսիացի դերասան և թատրոնի ռեժիսոր է։ Նա ճանաչված է իր Խուան Բորջիայի կերպարով Բորջիա հեռուստասերիալից, և իր կերպարներով՝ Ձեր մնացած կյանքի առաջին օրը, Թերեզ Դեսկեյրուն, ինչպես նաև Վիոլետտա ֆիլմերից։
Վաղ կյանքը և Կրթությունը
Սթենլի Վեբերը ծնվել է 1986 թվականի հուլիսի 13-ին ֆրանսիայի մայրաքաղաք Փարիզում, դերասան Ջեյմս Վեբերի և իր կին Քրիստինի ընտանիքում։ Նա ունի մեկ քույր՝ Քիմը, և մեկ եղբայր՝ Թոմմին։
Վեբերը իր առաջին դերասանական դասերը ստացել է Ֆլորենտի դասընթացներից, ավելի ուշ ընդունվեց Ազգային Բարձրագույն Դրամատիկական Արվեստի Կոնսերվատորիա։ Ինչպես նաև նա սովորել է Լոնդոնի Դրամատիկ արվեստի և Երաժշտության ակադեմիայում։
Սերը բառեր չի հասկանում
Սերը բառեր չի հասկանում (Aşk Laftan Anlamaz), թուրքական ռոմանտիկ հեռուստասերիալ, որը ցուցադրվել է Show TV-ով յուրաքանչյուր չորեքշաբթի երեկոյան ։ Պրեմիերան տեղի է ունեցել 2016 թվականի հունիսի 15-ին։ Գլխավոր դերերում հանդես են գալիս Բուրակ Դենիզը և Հանդե Էրչելը։ Հեռուստասերիալի ռեժիսորը Բուրակ Սաղյաշարն է, իսկ սցենարիստը` Նուրայ Ուսլուն։ Յուրաքանչյուր սերիայի տևողությունը մեկ ու կես ժամից երկու ժամ է։
Սցենար
Հայաթը (Հանդե Էրչել) երիտասարդ աղջիկ է, ով Կերասունից եկել է Ստամբուլ` սովորելու և աշխատելու։ Սակայն գործ գտնելը Ստամբուլի պես քաղաքում այդքան էլ հեշտ չէ երիտասարդ աղջկա համար։ Պատահաբար նա փողոցում ծանոթանում է երիտասարդ բիզնեսմեն Մուրատի հետ (Բուրակ Դենիզ)։ Նրանց առաջին հանդիպումը այդքան էլ խոստումնալից չէր։ Մուրատի պատճառով Հայաթը ուշանում է աշխատանքի ընդունման համար նախատեսվա հարցազրույցից։ Գալով հարցազրույցի նա պատահաբար ծանոթանում է Սունա Պեկթաշ անունով աղջկա հետ, ում հայրը խնդրել էր իր ընկերոջը թափուր աշխատատեղի համար հենց իր աղջկան գործի ընդունել։ Սակայն Սունան չէր ուզում այդտեղ աշխատել։ Հայաթը սկսում է հանդես գալ Սունա Պեկթաշ անունով` նախօրոք պայմանավորվելով Սունայի հետ։ Նա չէր էլ կարող պատկերացնել, որ իր նոր տնօրենը կլինի Մուրատը։
Ծանոթագրություններ
Կատեգորիա:Թուրքական հեռուստասերիալներ
Խլուրդը
Խլուրդը (իսպաներեն՝ El Topo) 1970 թվականի այլիմաստային պաշտամունքային կովբոյական ֆիլմ է, ռեժիսորը և գլխավոր դերասանն է Ալեխանդրո Խոդորովսկին։ Դա բնութագրված է իր օտարոտի բնութագրերով և դեպքերով, կիսանդամ և թզուկ ներկայացուցիչների օգտագործելով, և քրիստոնեական սիմվոլիզմի և արևելյան փիլիսոփայության ծանր բաժնեչափերով։
Սյուժե
Ֆիլմը մի կատաղած, սևահագուստ հրացանակրի կնոջ լուսավորման փնտրտուքի մասին է։ Շատ տարիների ընթացքում ֆիլմը միայն կարելի էր կեսգիշերյա ցուցադրումներում, արվեստի կենտրոններում և ապօրինի տեսամագնիտոֆոններով տեսնել՝ մինչև իր պաշտոնական DVD-ի վրա լույս տեսնելը 2007 թ.-ի մայիսի 1-ին։
Քլոյե Գրեյս Մորեց
Քլոի Գրեյս Մորեց (անգլ.՝ Chloe Grace Moretz, ), ամերիկացի դերասանուհի և մոդել։ Նա իր դերասանական կարիերան սկսել է յոթ տարեկանից և նկարահանվել «Էմիտվիլի սարսափը» (2005), «Ամառվա 500 օրերը» (2009), «Թուլամորթի օրագիրը» (2010), Kick-Ass (2010), «Թույլ տուր ներս մտնեմ» (2010), «Հյուգո» (2011), Մռայլ ստվերներ (2012), Kick-Ass 2 (2013), Քերրի (2013), Եթե ես մնամ (2014)։
Կարիերա
Քլոեյի առաջին դերը եղել է Վիոլետտայի դերը «Պատշպանը» սերիալում, իսկ առաջին կինոդերը՝ «Բելհոդերի սիրտը» Մոլլիի դերում։ Քլոեյի կարիերայի մեջ առաջին հաջողություն ունեցած ֆիլմը 1979 թվականին նկարահանված «Էմիտվիլի սարսափը» սարսափ-ֆիլմի ռիմեյք տարբերակն է։ Ֆիլմը նրան բերեց «Young Artist Award» մևցանակաբաշխության նոմինացիա։ Դրան հաջորդեց «Այսօր դու մեռնելու ես» էքշնը Սթիվեն Սիգալի հետ։ Մորեցը շարունակեց ակտիվորեն մասնակել սերիալների նկարահանումների։ Նա նկարահանվեց «Հուսահատ տնտեսուհիները», «Իմ անունը Էռլ է», «Իմ ընկեր վագրը և Վինի Թուխը»։ Քլոեյի երկրորդ ֆիլմը, որը երկրանների բարձրացավ «Մեծ մայրիկի տուն» կատակերգությունն է։ Երիտասարդ դերասանուհին սկեց մասնակցել Լոս-Անջելեսի տարբեր փառատոնների։ Սակայն նրան մեծ հաջողություն բերեց «Kick-Ass» ֆիլմը, որտեղ նա մարմնավորում է Մինդիի դերը, ով փոքրիկ վրիժառու է։ Դրան հաջորդեցին «Թույլ տուր ներս մտնեմ», «Հյուգո»), «Մռայլ ստվերներ», «Kick-Ass 2», «Քերրի» ֆիլմերը։
Մրցանականներ և նոմինացիաներ
Ավելին՝ IMDb.com կայքում.
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:Ֆեմինիստներ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի ֆեմինիստներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Սվերե Մորկեն
Սվերե Մորկեն (Sverre Morken, ), նորվեգացի նկարիչ, փորագրող։ Հենց նա է համարվում Նորվեգիայի նոր զինանշանի (1992 թվական), բազմաթիվ թղթադրամների և փոստային նամականիշների հեղինակը ։
Կենսագրություն
Սվերե Մորկենը ծնվել է Նորվեգիայում 1945 թվականի ապրիլի 19-ին։ Մեծացել է Ֆոլլդալե ֆերմայում, որը Ռոնդանեի լեռնային զանգվածի հարևանությամբ է տեղաբաշխված։ 1977 թվականին նա տեղափոխվում է Նիտտեդալ։ Երիտասարդ տարիներին շատ է ճանապարհորդել. եղել է Հեռավոր արևելքում և Ավստրալիայում։ Մայրաքաղաք Օսլոյում սովորել է փայտագրություն և գրքային դիզայն մասնագիտությունները ։
1972 թվականից Սվերե Մորկենը աշխատել է Նորվեգիայի կենտրոնական բանկում։ Այստեղ նա մասնավորապես աշխատեց արժեթղթերի բաժանմունքում, որտեղ պատասխանատու էր թղթադրամների արտաքին դարձերեսի դիզայնի և փորագրման համար ։
Երբ կարիք եղավ փոփոխություններ կատարել Նորվեգիայի ազգային զինանշանի վրա, կառավարությունը դիմեց Սվերե Մորկենի օգնությանը ։ Նրա դիզայներությամբ ստեղծված զինանշանը 1992 թվականից մինչև այսօր համարվում է Նորվեգիայի ազգային զինշանը։
Սվերե Մորկենը Նորդ Ատնդալենեում ունի սեփական ստուդիան և պատկերասրահը (Nord-Atndalen) : Ներկայիս դրությամբ նկարիչը չի աշխատում և անցել է թոշակի ։
Ստեղծագործություններ
Սվերե Մորկենը համարվում է Նորվեգիայում թողարկված յոթերորդ խմբաքանակի թղթադրամների հեղինակը։ Սրանք շրջանառության մեջ մտան 1994 թվականից։ Դրանց վրա հիմնականում պատկերված են նորվեգական մշակույթի երախտավորները ։ Այդ թղթադրամներում պատկերված անձան մասին ներկայացվում է ստորև.
50 կրոնանոց թղթադրամի վրա Սվերե Մորկենը պատկերել է բանահավաք Պետեր Քրիստեն Ասբյորնսենին ու վերջինիս հավաքած հեքիաթների ու ասքերի հավաքական նկարը։ Իսկ դարձերեսին նկարված է անտառ ու ջրի արտացոլանք. սրանք Նիտտեդալի բնությանը բնորոշ պատկերներ են համարվում ։
2004 թվականի հունիսի 29-ին Սվերե Մորկենը ստանում է Հայրենիքին մատուցված ծառայությունների համար ոսկե մեդալ։ Այս պարգևին նա արժանացել է արվեստում ունեցած հսկակայան ներդրումների համար։ Սվերե Մորկենի կողմից ստեղծված թղթադրամները դարձան Նորվեգիայի արժեթղթերի գրաֆիկական արվեստի կարևորագույն նմուշներ։
Աշխատանք փոստային նամականիշների հետ
Շուրջ երեսուն տարիների ընթացքում Սվերե Մորկենը ստեղծել է փոստային շատ նամականիշներ, որոնք կիրառվում են Նորվեգիայի պետական՝ «Posten Norge» փոստատան կողմից ։
Սվերե Մորկենը իր կյանքի ընթացքում ստեղծել է ավելի քան 150 փոստային նամականիշներ, որոնք կազմուն եմ ամբողջ Նորվեգիայի փոստային նամականիշների շուրջ 10 %-ը, որոնք սկսվել են թողարկվել սկսած 1855 թվականից ։ Հայտնի գալարափողային նամականիշները Սվերե Մորկենը տպագրել է օֆսեթ տպագրության եղանակով, որոնք հիմնականում լույս են ընծայվել 1997, 2001, 2005 և 2010 թվականներին ։
Այս գեղարվեստական նամականիշները ստեղծելով Սվերե Մորկենը միջազգային շատ մրցանակների է արժանանում ։ 1994 թվականին նրան շնորհվում է Ռոբերտ Շտոլցի մրցանակ, որպես լավագույն նամականիշներ ստեղծողի երաժշտության թեմատիկայով։ Այդ նամականիշները նկարիչը ստեղծել էր աշխարհահռչակ նորվեգացի կոմպոզիտոր Էդվարդ Գրիգի 150-ամյակի հոբելյանի առթիվ ։
2003 թվականին նրան վստահեցին նոր թողարկվող նամականիշների պատրաստումը, որոնք նվիրված էին Նոբելյան մրցանակաբաշխության 100-ամյակին ։
Արտաքին հղումներ
Կատեգորիա:Նորվեգացի նկարիչներ Կատեգորիա:21-րդ դարի նկարիչներ Կատեգորիա:Նորվեգացի արվեստագետներ Կատեգորիա:20-րդ դարի նկարիչներ Կատեգորիա:Նորվեգիայի փոստային նամականիշներ Կատեգորիա:Թղթադրամների նկարիչներ Կատեգորիա:Նամականիշերի դիզայներներ
Լորազեպամ
Լորազեպամ, բենզոդիազեպինների շարքին պատկանող դեղորայք՝ Ատիվան վաճառքային անվամբ ։ Կիրառվում է տագնապային խանգարումները, քնի խանգարումները, ցնցումները, այդ թվում էպիլեպտիկ ստատուսը, ալկոհոլային զրկանքի համախտանիշը և քիմիոթերապիայից առաջացած սրտխառնոցը և փսխումը բուժելու նպատակով ։ Այն նաև կիրառվում է վիրահատությունների ժամանակ՝ խաթարելու տվյալ պահի մասին հիշողության ձևավորումը, իսկ արհեստական օդափոխության ապարատի տակ գտնվող անձանց սեդացիայի նպատակով ։ Երբեմն լորազեպամը կիրառվում է գերարտահայտված հուզմունքը վերացնելու նպատակով, չնայած տվյալ դեպքում նախընտրելի է միդազոլամը ։ Այլ դեղորայքի հետ մեկտեղ օգտագործվում է սուր կորոնար համախտանիշի բուժման նպատակով ։ Այն կարելի է կիրառել ներքին ընդունման դեղաձևի(per oral) կամ ներարկման եղանակով ։ Ներարկման եղանակով կիրառելիս ազդեցությունը հասունանում է 1-30 րոպե անց և պահպանվում է ամբողջ օրը ։
Հաճախակի դիտվող կողմնակի ազդեցություններից են թուլությունը, քնկոտությունը, թերճնշումը և թուլացած ջանքերը շնչելու համար ։ Ներերակային ճանապարհով ներմուծելիս անհրաժեշտ է որոշ ժամանակ այդ անձին հսկողության տակ պահել ։ Դեպրեսիայով տառապող անձանց մոտ կարող է մեծանալ ինքնասպանության ռիսկը ։ Կարող է զարգանալ և՛ ֆիզիկական, և՛ հոգեբանական կախյալություն ։ Եթե երկարատև կիրառումից հետո միանգամից դադարեցնել օգտագործումը կարող է զարգանալ բենզոդիազեպինային հանման համախտանիշ ։ Տարեց անձանց շրջանում կողմնակի ազդեցությունները ավելի հաճախ են դիտվում են ու հիմնականում հանդիպում կոնքի կոտրվածքները և սայթաքումերը ։ Այս ամենը հաշվի առնելով լորազեպամը հիմնականում խորհուրդ է տրվում կիրառել 2-4 շաբաթ ժամկետով ։
Լորազեպամը հայտնաբերվել է 1963 թվականին և վաճառքի է հանվել ԱՄՆ-ում 1977 թվականին ։ Այն ընդգրկված է Առողջապահության համաշխարհային կազմակերպության հիմնական՝ կյանքի համար ամենաանհրաժեշտ և անվտանգ դեղերի ցանկում ։ Հասանելի են նաև գեներիկ տարբերակները ։ Զարգացող երկրներում մեծածախ վաճառքի արժեքը մեկ ստանդարտ դեղաչաձի համար 0.02-0.16 ԱՄՆ դոլար է 2014 թվականի տվյալներով ։ ԱՄՆ-ում 2015 թվականի տվյալներով մեկ ասմվա համար անհրաժեշտ դեղի գումարը չի գերազանցում 25 ԱՄՆ դոլարը ։ 2016 թվականի տվյալներով այն 57-րդ ամենահաճախ դուրս գրվող դեղորայքն է և արձանագրվել է տարեկան ավելի քան 14մլն դուրսգրում միայն ԱՄՆ-ում ։
Տագնապ
Լորազեպամը ունի տագնապամարիչ ազդեցություն և ամենահաճախը հենց այս ազդեցության համար էլ կիրառվում է։ Իր արդյունավետությունը անփոխարինելի է արտահայտված տագնապի կարճաժամկետ բուժման համար։ ԱՄՆ-ի Սննդի և դեղերի ընդունման վերահսկողության վարչությունը (FDA) խորհուրդ չի տալիս կիրառել բենզոդիազեպինները, այդ թվում Լորազեպամը, ավելի քան 4շաբաթ ժամկետով ։ Այն արագ ազդող դեղամիջոց է և կարող է արդյունավետ լինել արագ զարգացող խուճապային գրոհը վերահսկելու գործում ։
Լորազեպամը նվազեցնում է գերհուզականությունը և նպաստում քնին, բացի այդ մեկ դեղաչափից հետո այդ ազդեցության պահպանման տևողությունը բավական ժամանակ պահպանվում է և այդ պատճառով էլ այն նպատակահարմար է կիրառել անքնության կարճաժամկետ բուժման համար, հատկապես եթե այդ զուգակցված է արտահայտված տագնապով և մղձավանջներով ։
Հանման համախտանիշի նշանները, ինչպիսիք են հետդեղորայքային անքնությունը և հետդեղորայքային տագնապը, ի հայտ են գալիս լորազեպամի կիրառությունը դադարեցնելուց 7 օր հետո ։
Ցնցումներ
Կոմպուլսիվ էպիլեպտիկ ստատուսի բուժման առաջին ընտրության միջոցները կա՛մ ներերկակային լորազեպամը, կա՛մ դիազեպամն են ։ Լորազեպամը էպիլեպտիկ ստատուսի բուժման գործում ավելի էֆեկտիվ է, քան դիազեպամը և ֆենիտոինը, բացի դրանից ցնցումների կրկնման հավանականությունը և լրացուցիչ դեղորայքի կիրառման անհրաժեշոտությունը ավելի քիչ են ։ Այնուամենայնիվ, գոնե մեծահասակների համար ընտրության միջոցը շարունակում է մնալ ֆենոբարբիտալը, մյուս բոլոր դեղերի հետ համեմատ ։
Լորազեպամի հակացնցումային ազդեցությունը և ֆարմակոկինետիկ բնութագիրը, թույլ է տալիս այն ներերակային կիրառել սուր նոպաների ժամանակ՝ նոպան ավարտին հասցնելու համար, բայց այն հարուցում է երկարաձգված սեդացիա։ Ներքին ընդունման բենզոդիազեպինները, ներառյալ լորազեպամը, հազվադեպ կիրառվում են ռեզիստենտ աբսանսների երկարաժամկետ կանխարգելման նպատակով, սակայն քանի որ հակացնցումային ազդեցության նկատմամբ աստիճանաբար զարգանում է տոլեռանտություն, այս դեղերը չեն համարվում առաջին ընտրության պրեպարատներ ։
Լորազեպամի հակացնցումային և կենտրոնական նյարդային համակարգը ընկճող հատկությունների շնորհիվ այն նպատակահարմար է կիրառել ալկոհոլային զրկանքի համախտանիշի բուժման և կանխարգելման համար։ Այստեղ կարևոր է նաև այն, որ լորազեպամին չի հուզում լյարդի ոչ բավարար վիճակը, քանի որ նրա նյութափոխանակությունը չի պահանջում ո՛չ լյարդի, ո՛չ այլ հատվածների օքսիդացնող ֆերմենտներ ։
Սեդացիա
Լորազեպամը երբեմն կիրառվում է արհեստական շնչառության ապարատի տակ գտնվող անձանց մոտ սեդացիա հարուցելու նպատակով։ Բայց շատ ծանր վիճակում գտնվող հիվանդներին խորհուրդ է տրվում տալ պրոպոֆոլ, որն և՛ ավելի արդյունավետ է, և՛ ավելի մատչելի լորազեպամի հետ համեմատ ։
Լորազեպամի նոր հիշողությունների ձևավորման կանխումը, ինչպես նաև տագնապայնությունը և գերհուզականությունը նվազեցնող հատկությունները, թույլ են տալիս նրան կիրառել պրեմեդիկացիայի(նախադեղատոգորման) համար։ Այն տրվում է ընդհանուր անզգայացումից առաջ, նվազեցնելու համար անհրաժեշտ անէսթետիկի քանակը, կամ տհաճ գրծողություններից առաջ, օրինակ՝ էնդոսկոպիկ, ատամնաբուժական միջամտություններից, որպեսզի նվազեցնեն տագնապայնությունը և նպաստեն այդ պահերը մոռանալուն(ավելի ճշգրիտ՝ չհիշելուն)։ Լորազեպամը ներքին ընդունման դեղաձևի տեսքով տրվում է միջամտությունից 90-120 րոպե առաջ, իսկ ներերակային՝ 10 րոպե առաջ  ։ Երբեմն, պալիատիվ նպատակներով սեդացիայի հասնելու համար միդազոլամի փոխարեն օգտագործվում է լորազեպամը ։ Ինտենսիվ թերապիայի բաժանմունքում լորազեպամը, որոշ դեպքերում կիրառում են հիպնոսի, ամնեզիայի և տագնապի վերացման նպատակով ։
Հուզմունք
Լորազեպամը, երբեմն, կիրառվում է հալոպերիդոլի փոխարեն, եթե անհատը գտնվում է խիստ հուզական կամ ագրեսիվ վիճակում՝ արագ սեդացիայի հասնելու նպատակով, բայց հալոպերիդոլ և պրոմեթազին կոմբինացիան շարունակում է մնալ նախընտրելի, քանի որ լորազեպամը բացասաբար է ազդում շնչական կենտրոնի վրա ։ Բացի դրանից, լորազեպամի այնպիսի կողմնակի էֆեկտ, ինչպիսին է վարքային ապաարգելակումը, դարձնում է բենզոդիազեպինների կիրառումը ոչ ցանկալի որոշ սուր փսիխոտիկ վիճակում գտնվող անձանց մոտ ։ Չնայած որոշ դեպքերում սուր դելիրիումը բուժվում է լորազեպամով, այն կարող է հարուցել պարադոքսալ էֆեկտներ և այդ պատճառով նածընտրելի է կիրառել այն հալոպերիդոլի հետ զուգակցված ։ Լորազեպամը դժվար է ներծծվում միջմկանային եղանակով կիրառելիս, իսկ վերջինս սուր դեպքերում ամենահաճախ կիրառվող ներմուծման ուղին է։
Այլ
Կատատոնիան, որը զուգակցվում է խոսելու անկարողության հետ ենթարկվում է լորազեպամով բուժանը։ Ախտանիշները կարող են կրկնվել, այդ պատճառով բուժումը շարունակում են մի քանի օր։ Կատատոնիան, որը զարգացել է բենզոդիազեպինների կտրուկ դադարեցումից և կապված է բենզոդիազեպինների հանման համախտանիշի հետ ևս արձագանքում է լորազեպամով բուժմանը ։ Քանի որ լորազեպամը կարող է ունենալ պարադոքսալ էֆեկտներ, խորհուրդ է տրվում միաժամանակ կիրառել նաև հալոպերիդոլ ։
Երբեմն կիրառվում է նաև քիմիոթերապիայի ժամանակ, ի հավելումս հակափսխումային և սրտխառնոցը վերացնող այլ դեղորայքի, քանի որ հաճախ փսխման պատճառը կենտրոնական սենսիտիզացիան է հիվանդ լինելու մտքից ։ Լորազեպամը նաև կիրառվում է ցիկլիկ փսխումային համախտանիշի բուժման նպատակով։
Կողմնակի ազդեցություններ
Լորազեպամ օգտագործող անձանց մոտ հանդիպող ամենահաճախակի կողմնակի էֆեկտը սեդացիան է։ Տագնապի դեմ բուժվող 3500 անձանցից կազմված ընտրանքում ամենահաճախակի կողմնակի ազդեցություններից են եղել սեդացիան(15.9%), գլխացավը (6.9%), թուլությունը (4.2%) ոտքի վրա կանգնելու անկարողությունը(պահի տակ ոտքերը կարծես թուլանում են) (3.4%)։ Սեդացիան և մարմինը պահելու անկարողությունը տարիքին զուգընթաց ավելի շատ են հանդիպում ։ Այլ գանգատներից կարող են լինել կոգնիտիվ խանգարումները, վարքային ապարգելակումը, շնչական կենտրոնի ճնշումը և զարկերակային ցածր ճնշումը ։
Լորազեպամի բարձր դեղաչափով երկարաձգված ներերակային կիրառումը երբեմն կապված է պրոպիլեն գլիցերոլով թունավորման հետ ։
Տոլեռանտություն և կախյալություն
Կախյալությունը, որը համարվում է հանման համախտանիշի բաղադրիչներից մեկը ի հայտ է գալիս լորազեպամով 4 շաբաթից ավել բուժվողների 1/3-ի մոտ։ Ինչքան բարձր է դեղաչափը և երկար է կիրառման տևողությունը, այդքան մեծ է բենզոդիազեպինային կախյալության զարգացման հավանականությունը։ Ուժեղ ազդեցությամբ(high-potnecy) բենզոդիազեպինները, ինչպիսիք են լորազեպամը, ալպրազոլամը և տրիազոլամը, ավելի մեծ հավանականությամբ կառաջացնեն կախյալություն ։ Տոլեռանտությունը բենզոդիազեպինների նկատմամբ որպես կանոն զարգանում է կանոնավոր ու տևական օգտագործման պայմաններում։ Այս փաստը ցանկալի է ամնեստիկ և սեդատիվ էֆեկտներ, անցանկալի` տագնապամարիչ, հիպնոտիկ և հակացնցումային ազդեցությունների տեսանկունից։ Կիրառմանը զուգընթաց պացիենտները զգում են դրական արդյունքը՝ անքնության և տագնապի նվազում, բայց ինչ-որ պահի ախտանիշները կրկին հետ են գալիս, անքնությունը ավելի շուտ ու տագնապը ավելի ուշ ժամկետներում։ Բենզոդիազեպինների արդյունավետությունը զգալիորեն նվազում է 4-6 ամիս կանոնավոր օգտագործումից հետո։
Եթե այնուամենայնիվ կարիք կա 4-6 ամսից երկարատև կիրառելու անհրաժեշտ է դեղաչափը մեծացնել ցանկալի արդյունքին հասնելու համար, բայց երբեմն դա էլ բավարար չէ ու այս դեպքում չպետք է մոռանանք, որ բուժմանը կայուն ախտանիշները կարող են բենզոդիազեպինների հանման համախտանիշի դրսևորումներ լինել ։ Հակացնցումային ազդեցության նկատամամբ տոլեռանտության զարգացման պատճառով բենզոդիազեպինները խորհուրդ չի տրվում կիրառել էպիլեպսիայի երկարատև հսկման նպատակով։ Դեղաչափի մեծացումը կարող է հաղթահարել տոլեռանտությունը, բայց հետագայում կարող է այդ ավելի բարձր դեղաչափերի նկատամամբ զարգանա տոլեռանտություն ու բացի դրանից դիտվեն ավելի արտահայատված կողմնակի ազդեցություններ։ Տոլեռանտության զարգացման մեխանիզմը բազմաբաղադրիչ է և բավական բարդ, այն ներառում է GABAA ընկալիչների վար կարգավորումը(downregulation), GABAA ընկալիչների եթնամիավորների կոնֆիգուրացիաների փոփոխումը, ինչպես նաև այս ընկալիչները կոդավորող գեների էքսպրեսիայի փոփոխումը ։
Եթե համեմատենք այլ բենզոդիազեպիների հետ՝ լորազեպամի դեպքում կախյալության զարգացման հվանականությւոնը ավելի բարձր է։ Լորազեպամը շիճուկում ունի բավականին կարճ կիսատրոհման պարբերություն։ Լորազեպամի թակարդումը(տեղաբաշխումը) անոթային հունում, շիճուկում կարճ կիսատրոհման պարբերությունը, ինակտիվ մետաբոլիտները կարող են հանգեցնել միջանկյալ(երկու դեղաչափերի կիրառման միջև ընկած ժամանակահատվածում զարգացող) հանման համախտանիշի և հաջորդ դեղաչափ ստանալու փափագի(անհամբեր սպասում հաջորդ դեղաչափին) առաջացմանը, որը ավելի է խորացնում հոգեբանական կախյալության երևույթները։ Հոգեբանական կախյալության ռիսկը նվազագույնի հասցնելու համար անհրաժեշտ է լորազեպամը կիրառել կարճաժամկետ և նվազագույն էֆեկտիվ դեղաչափերով։ Ցանկացած բենզոդիազեպին երկարատև օգտագործելուց հետո, եթե ցանկանում են դադարեցնել, անհրաժեշտ է դեղաչափը իջեցնել աստիճանաբար շաբաթների, ամիսների ընթացքում, որպեսզի կախյալության զարգացման հավանականությունը նվազի։
Ամփոփելով, կարող ենք ասել, որ լորազեպամի երկարատև կիրառումը ցանկալի է աստիճանաբար փոխարինել դիազեպամի էքվիվալենտ դեղաչափով, ստաբիլ կիրառել այդ դոզայով և հետո դադարեցնելուց հանել աստիճանաբար։ Այս ամենի իմաստը կայանում է նրանում, որ դիազեպամի դեղաչափ նվազեցնելը ավելի մեղմ և ոչ կտրուկ է ընթանում, քանի որ այն ունի ավելի երկար կիսատրհոման պարբերություն(20-500ժամ), իսկ նյութափոխանակության արգասիրքները ակտիվ են ։
Հանման համախտանիշ
Լորազեպամի կիրառման կտրուկ դադարեցումը ուղեկցվում է տագնապով և բենզոդիազեպինների, ինչպես նաև բարբիտուրատների, ալկոհոլի հանման համախտանիշի կլինիկական դրսևրումներով։ Լորազեպամի նկատմամբ զարգանում է ֆիզիկական և հոգեկան կախյալություն։ Ինչքան բարձր է դեղաչափը կամ կիրառման տևողությունը, այդքան բարձր է հանման համախտանիշի ժամանակ դիտվող տհաճ էֆեկտների զարգացման ռիսկը։ Այնուամենայնիվ, զրկանքի համախտանիշի դրսևրումներ կարող են դիտվել նաև ստանդարտ դեղաչափերով և կարճաժամկետ բուժման պայմաններում։ Բենզոդիազեպինների կիրառումը պետք է աստիճանաբար դադարեցնել, քիչ-քիչ և հատուկ ռեժիմով նվազեցնելով դեղաչափերը Հետդադարային էֆֆեկտները(Rebound effects) հիմնականում ներառում են մինչ այդ եղած հիվանդության վերադրսևորումը, բայց ավելի ծանր և արտահայտված, որը հաճախ դժվար է ախտորոշվում։ Հանման համախտանիշի դրսևրումները կարող են տատանվել շատ լայն շրջանականերում՝ թեթև տագնապայնությունից ու անքնությունից մինչև ցնցումներ և փսիխոզ։ Ավելի ծանր ախտանիշների առաջացման հավանականությունը բարձրանում է երկարատև, բարձր դեղաչափերով կիրառելիս, կտրուկ և շատ արագ դադարեցնելիս և այլ պատճառներով։ Կարճ ազդող բենզոդիազեպինները, ինչպիսիք են լորազեպամը ավելի մեծ հավանականությամբ կառաջացնեն հանման համախտանիշի ծանր դրսևորումներ, քան երկար ազդող բենզոդիազեպինները ։
Հանման համախտանիշի ախտանիշները կարող են դրսևորվել Ատիվանի թերապևտիկ դեղաչափի մեկշաբաթյա կիրառումից հետո։ Ախտանիշներից են գլխաղացավերը, տագնապը, լարավածությունը ընկճախտը, անքնությունը, անհնագստությունը, շփոթմունքը, գերքրտնարտադրությունը, դյուրագրգռվածությունը, դիսֆորիան, գլխապտույտը, դեռեալիզաիան, դեպերսոնալիզացիան, վերջույթների թմրածությունը, լուսազգայունությունը, գերզգայունությունը ձայների և հոտերի նկատամանբ, պերցեպցիայի խանգարումները, սրտխառնոցը, փսխումը, լուծը, ախորժակի կորուստը, պատրանքները, դելիրիումը, ցնցումները, դողը, ստամոքսի ցավը, մկանային ցավը, ագիտացիան, տախիկարդիան, խուճապային գրոհը, կարճաժամկետ հիշուղության կորուստը և հիպերթերմիան։ Լորազեպամը օրգանիզմից դուրս է բերվում 18-36 ժամվա ընթացքում ։ Լորազեպամի նկատմամաբ կախյալության մասին այնքան շատ էր խոսվում, որ այն իր տեղն է գտել անգամ հեռուստատեսությունում՝ 1980ականներին BBC-ի կողմից հեռարձակվող That's Life հեռուստասերիալում։
Փոխազդեցություններ
Լորազեպամով գերդոզավորումը սովորաբար ֆատալ(մահացու) չէ, բայց ալկոհոլի հետ կիրառելիս կարող է հանգեցնել շնչական կենտրոնի մահացու ընկճման։ Այս զուգակցումը ուժեղացնում է երկու դեղերի ամնեստիկ և ապաարգելակիչ ազդեցությունները և հանցանքներին նպաստող պոտենցիալ գործոն է։ Որոշ հետազոտողներ համարում են, որ լորազեպամ կիրառողներին լրիվ արգելված է ալկոհոլային խմիչքների կիրառումը, մինչդեռ որոշներն էլ գտնում են, որ սա դոգմա չէ և ունիվերսալ հակացուցում չէ բոլորի համար ։ Սիներգիստական կողմնակի ազդեցություններ նաև դրսևորվում են օպիոիդների և հիպնոտիկ դեղերի հետ համատեղ կիրառման ժամանակ ։ Լորազեպամը նաև փոխազդում է ռիֆաբուտինի հետ ։ Վալպրոատը ընկճում է լոևազեպամի նյութափոխանակությունը, իսկ կրբամեզեպինը, լամոտրիջինը, ֆենոբարբիտալը, ֆենիտոինը և ռիֆամպւնը հակառակը նպաստում են մետաբոլիզմին։ Որոշ հակադեպրեսանտներ, հակաէպիլեպտիկ դեղեր, ինչպիսիք են ֆենոբարբիտալը, ֆենիտոինը ու կարբամեզեպինը, սեդատիվ հակահիստամինային դեղորայքները, օպիատները, հակափսիխոտիկները և ալկոհոլը, լորազեպամի հետ կիրառելիս պոտենցում են սեդատիվ էֆեկտները ։
Գերդոզավորում
Այն դեպքերում, երբ կասակածվում է լորազեպամով գերդոզավորում կարևոր է իմանալ, արդյոք այդ անհատը լորազեպամ կամ բենզոդիազեպին կանոնավոր օգտագործում է թե ոչ։ Շատ կարևոր է նաև ճշտել այլ միացությունների լորազեպամի հետ համատեղ կիրառումը։
Գերդոզավորման ախտանիշները տատանվում են լայն սահմաններում՝ շփոթվածություն, դիզարտրիա, պարադոքսալ էֆեկտներ, քնկոտություն, հիպնոտիկ վիճակ, կոմա, սիրտանոթային կենտրոնի, շնչական կենտրոնի դեպրեսիա և մահ։
Գերդոզավորման նախանշաններ ունեցող պացիենտների վաղ բուժումը իրենից ներկայացնում է փսխեցուցիչների ու ակտիվացրած ածուխի կիրառում, ստամոքսի լվացում։ Կարևոր է ընդհանուր զննումը, կենսական ցուցանիշների գնահատումը և աջակցող բուժումը, իսկ ներերկակային ֆլումազենիլի կիրառումը ցուցված է միայն անհրաժեշտ դեպքերում։
Պացիենտների համար պետք է ապահովել բարի, չհիասթափեցնող և չֆրուստրացնող մթնոլորտ, քանի որ բարձր դեղաչափերը հանգեցնում են պարադոքսալ ռեակցիաների։ Եթե պացիենտը համակրում է անձնակազմին, բուժումը արդյունավետ կազմակերպելը ավելի հեշտ է լինում, իսկ հակառակ դեպքում ագրեսիվ է տրամադրվում, ինչը խանգարում է բուժման կազմակերպմանը ։ Օպորտունիստական խորհրդատվությունը այս դեպքում իմաստ չունի, քանի որ զարգանում է անտերոգրադ ամնեզիա։
Կենսաբանական հեղուկներում հայտնաբերում
Լորազեպամի մակարդակը որոշվում է արյան մեջ և պլազմայում, որպեսզի հաստատվի հոստիպալացված պացիենտների լորազեպամով թունավորումը, այդ վիճակում մեքենա վարողների արգելանքի ճշմարտացիությունը և դատաբժշկական փորձաքննությունում հայտնաբերվի մահվան պատճառը։ Ստուգման ենթարկված մարդկանց մոտ արյան մեջ դեղի կոնցենտրացիան միջինում 10-300միկրոգրամ/լ ի սահմաններում է լինում։ Սուր գերդոզավորմամբ հոսպիտալացված անձանց մոտ այդ ցուցանիշը 300–1000 միկրոգրամ/լ-ի է հասնում ։ Լորազեպամը չի հայտնաբերվում այլ բենզոդիազեպիննեի հայտնաբերման համար կիրառվող մեզի սկրինինգ թեստով ։
Ֆարմակոլոգիա
Լորազեպամը ունի տագնապամարիչ, սեդատիվ, հիպնոտիկ, ամնեստիկ, հակացնցումային և միոռելաքսացնող ազդեցություն ։ Այն շատ ուժեղ ազդող(high-potency) և ազդեցության միջին տևողությամբ բենզոդիազեպին է, որի յուրահատկությունները, առավելությունները և թերությունները բացատրվում են իր ֆարմակոկինետիկ առանձնահատկություններով (ցածր լուծելիություն, սպիտակուցների հետ կապում, ոչ օքսիդատիվ վերափոխում դեղաբանորեն ոչ ակտիվ գլյուկորոնացված ձևի) և բարձր դեղաբանական ազդեցությամբ(լորազեպամի 1մգ-ը համարժեք է դիազեպամի 10մգ-ին)  ։ Լորազեպամի կենսաձևափոխման պարբերությունը 10-20ժամ է ։
Ֆարմակոկինետիկա
Լորազեպամը մեծ քանակով կապվում է պլազմայի սպիտակուցների հետ և ինտենսիվորեն մետաբոլիզվում է, առաջացնելով դեղաբանորեն ինակտիվ մետաբոլիտ ։ Քանի որ, լորազեպամը ունի շատ թույլ ճարպալույծ հատկություններ, այն դանդաղ է ներծծվում ներքին ընդունման տարբերակով կիրառելիս(per os) և հենց նույն պատճառով նպատակահարմար չէ ուղիղաղիքային ճանապարհով կիրառումը։ Չնայած թույլ ճարպալույծ հատկություններին, բարձր սպիտակուց կապող ունակությանը (85–90% ), պիկային էֆեկտը բավական երկար է պահպանվում, քանի որ տեղաբաշխումը հիմնականում անոթային հունում է։ Սրան հակառակ, դիազեպամը, որը խիստ ճարպալույծ է, շատ արագ է ներծծվում բերանից կամ ուղիղ աղուց, բայց շատ արագ էլ դուրս է գալիս անոթային հունից և տեղաբաշխվում հիմնականում ճարպային հյուսվածքում։ Այս փաստով էլ բացատրվում է այն հանգամանքը, որը լորազեպամի մեկ դեղաչափի պիկային էֆեկտը ավելի երկար է պահպանվում, քան էքվիվալենտ քանակով դիազեպամինը։ Լորազեպամը արագ կոնյուգացվում է 3-հիդրոքսի խմբի հատվածում լորազեպամ գլյուկուրոնիդի և դուրս է բերվում երիկամներով։ Փորձարարական կենդանիների կենտրոնական նյարդային համակարգի վրա լորազեպամը չունի տեսանելի ազդեցություն։ Արյան շիճուկում լորազեպամի մակարդակը համարժեք է ընդունած դեղաչափին։ Վեց ամսից ավել կիրառeլու դեպքում ակումուլյացիայի զարգացման մասին տվյաներ չկան։ Կանոնավոր կիրառման դեպքում դիազեպամը կարող է կուտակվել, քանի որ և՛ դիազեպամը, և՛ իր մետաբոլիզմի արգասիրքները ունեն երկար կիսաքայքայման պարբերություն։
Կիրառումը կլինիկայում: Դիազեպամը երկար տարիներ համարվել է էպիլեպտիկ ստատուսի բուժման ընտրության միջոց, քանի որ ճարպալույծ է ու արագ ներծծվում է բերանից կամ ուղիղ աղուց կիրառելիս(կարելի է տալ ոչ ներերակային, ինչը հարմար է արտահաիվանդանոցային պայմաններում բուժում կազմակերպելիս), բայց հենց նույն հատկության հաշվին էլ երկար չի մնում անոթային հունում և տեղաբաշխվում է մարմնի տարբեր հատվածներում։ Պիկային էֆեկտին հասնելու համար անհրաժեշտ է լինում դիազեպամի կրկնակի կիրառում, բայց վերջինս էլ նպաստում է դիազեպամի հավելյալ կուտակմանը։ Լորազեպամի դեպքում էլ այլ հարցեր կան։ Լինելով քիչ լիպոֆիլ, այն, բացի ներերակայինից, ցանկացած այլ ճանապարհներով ներմուծելիս դժվար է ներծծվում, բայց եթե ներարկվում է, այն դուրս չի գալիս անոթային հունից և պիկային էֆեկտը երկար պահպանվում է։ Այդ պատճառով լորազեպամի հակացնցումային ազդեցությունը ավելի կայուն է և կրկնակի կիրառումների անհրաժեշտությունը խիստ քիչ է։ Եթե հայտնի է, որ տվյալ անհատի մոտ ցնցումները հնարավոր է լինում դադարեցնել 1-2 դեղաչափ դիազեպամի կիրառումով, ցանկալի է կիրառել հենց դիազեպամը լորազեպամի փոխարեն, քանի որ լորազեպամի սեդատիվ էֆեկտը պահպանվում է 12-24 ժամ, իսկ դիազեպամինը 15-30 րոպե ։ Լորազեպամի երկարատև սեդացիա ապահովող հատկությունը կարող է որոշ դեպքերում ոչ ավանդական ցուցումներով կիրառման պատճառ դառնալ, հատկապես եթե պացիենտին անհրաժեշտ է տեղափոխել այլ վայր։ Չնայած լորազեպամը չի փոխարինում դիազեպամին արդեն ավարտվող նոպաների կառավարման համար, բայց էպիլեպտիկ ստատուսի բուժման համար լորազեպամը շարունակում է մնալ ընտրության միջոց ։
Լորազեպամի շիճուկային մակարդակը համապատասխանում է ընդունած դեղաչափի քանակին։ Ներքին ընդունման ձևով 2մգ լորազեպամի ընդունումից 2ժամ անց դեղը հասնում է շիճուկում առավելագույն մակարդակի՝ 20նգ/մլ, որի կեսը լորազեպամ է, մյուս կեսը նրա ինակտիվ մետաբոլիտ՝ լորազեպամ-գլյուկուրոնիդ ։ Լորազեպամի համանման դեղաչափը, եթե ներարկվի ներերկային, շիճուկի առավելագույն մակարդակը կլինի ավելի բարձր և կզարգանա ավելի վաղ, բացի այդ ավելի մեծ է ակտիվ, չմետաբոլիզված լորազեպամի տեսակարար կշիռը ։ Կանոնավոր կիրառման դեպքում մաքսիմալ մակարդակին հասնում են երեք օր հետո։ Երկարատև, վեց ամսից ավել կիրառումը չի հանգեցնում կումուլյացիայի ։ Կիրառումը դադարեցնելուց հետո երեք օր անց շիճուկում մնում է աննշան մակարդակով դեղորայք, իսկ մեկ շաբաթից ընդհանրապես չի հայտնաբերվում շիճուկում։ Լորազեպամը մետաբոլիզվում է լյարդում գլյուկուրոնաթթվով կոնյուգացիայի ճանապարհով, ինչի արդյունքում զարգանում է ոչ ակտիվ մետաբոլիտ լորազեպամ-գլյուկուրոնիդ։ Լորազեպամի նյութափոխանակության ընթացքում օքսիդատիվ գործընթացներ տեղի չեն ունենում, հետևաբար լյարդի վնասումը չի ազդում դեղի մետաբոլիզմի վրա։ Լորազեպամ-գլյուկուրոնիդը իր նախորդից ավելի ջրալույծ է, այդ պատճառով արագ տեղաբաշխվում է օրգանիզմում ու հետևաբար ունի ավելի երկար կիսատրոհման պարբերություն։ Լորազեպամ-գլյուկուրոնիդը աստիճանաբար էքսկրեցիայի է ենթարկվում երիկամներով , բայց քանի որ կուտակվում է տարբեր հյուսվածքներում, ակտիվ լորազեպամից ավելի երկար ժամանակահատվածում է հնարավոր լինի նրա հայտնաբերումը, հատկապես մեզում։
Ֆարմակոդինամիկա
Այլ բենզոդիազեպինների հետ համեմատ ԳԱԿԹ(GABA) ընկալիչների նկատմամբ լորազեպամը ունի ավելի բարձր աֆինություն, որը բացատրում է նրա ավելի արտահայտված ամնեստիկ էֆեկտները ։ Հիմնական դեղաբանական ազդեցությունը ԳԱԿԹ-ի և GABAA ընկալչի ազդեցության ուժգնացումն է։ Այս արդյունքին լորազեպամը հասնում է GABAA ընկալիչների քլորային անցուղիների բացման հաճախականությունը մեծացնելով։ Այնուամենայնիվ չպետք է մոռանալ, որ բենզոդիազեպինները չունեն սեփական ընկալիչները և ազդեցության դրսևորման համար անհրաժեշտ է ԳԱԿԹ նյարդամիջնորդանյութի առկայությունը։ Այսպիսով, բենզոդիազեպինների ազդեցությունը նյարդամիջնորդանյութ ԳԱԿԹ-ի ազդեցության ուժգնացումն է ։
Լորազեպամի էֆեկտների արտահայտվածությունը և տևողությունը անմիջականորեն կապված են դեղաչափից, այսինքն, ավելի մեծ դոզաները ունեն ավելի ուժեղ և երկարատև էֆեկտներ, քանի որ մարդու գլխուղերը ունի բենզոդիազեպինային ռեցեպտորների մեծ ռեզերվ և մեկ դեղաչափ կիրառելիս հասանելի ընկալիչների միայն 3%ն է զբաղեցվում դեղով ։
Լորազեպամի հակացնցումային ազդեցությունը կարող է լինել աբողջական կամ մասնակի, քանի որ երբեմն դեղը ամրանում է ոչ թե բենզոդիազեպինային ռեցեպտորներին այլ պոտենցիալ-կախյալ նատրիումական անցուղիներին։ Նեյրոնալ շղթայական հրդեհ կոչված երևույթը այստեղ չի գործում, քանի որ բենզոդիազեպինները նվազեցնում են նատրիումական մղանցքների վերականգնումը, ինչը ապացուցվել է մկների ողնուղեղի բջջային կուլտուրաներ վրա կատարված փորձերում ։
Ֆիզիկական հատկություններ և դեղաձևեր
Մաքուր լորազեպամը սպիտակավուն փոշի է, որը ջրում և սպիրտային լուծիչներում գրեթե չի լուծվում։ Բժշկական կիրառման համար, այն հիմնականում արտադրվում է հաբերի և ներարկամ համար նախատեսված լուծույթների տեսքով, որոշ տեղեր վաճառվում են լորազեպամ կպչուն սպեղանիների, խմելու լուծույթների և ենթալեզվային դեղաձևերի տեսքով։
Լորազեպամի հաբերը և օշարակը ներմուծվում են միայն per os (բերանով)։ Ատիվան բրենդի լորազեպամի հաբերը պարունակում են նաև լակտոզ, մանրբյուրեղային ցելյուլոզ, պոլակրիլին, մագնեզիումի ստեարատ և ներկող ագենտներ(indigo carmine կապույտ հաբերում և տարտրազինը դեղին հաբերում).
Լորազեպամի ներարկման համար նախատեսված դեղորայքը ներմուծվում է միջմկանային կամ ներերակային ճանապարհով։ Ներարկման համար նախատեսված լուծույթները արտադրվում են 1մլ-անոց ամպուլաներում, որոնք պարունակում են 2 կամ 4 մգ լորազեպամ։ Կիրառվող լուծիչներից են պոլիէթիլեն գլիկոլը և պրոպիլեն գլիկոլը։ Պաշտպանիչ հեղուկների պարունակությունում կա բենզիլ ալկոհոլ ։ Լորազեպամի երկարատև կիրառման դեպքում նկարագրվել են թունավորան դեպքեր պրոպիլեն գլիկոլից ։ Ներերակային ներարկումները պետք է արվեն դանդաղ, իսկ պացիենտները պետք է պահվեն հսկողության տակ, հաշվի առնելով այնպիսի հնարավոր կողմնակի էֆեկտների զարգացումը, ինչպիսիք են շնչական կենտրոնի ընկճումը ու հիպոտենզիան։
Պիկային էֆեկտի հասունացման ժամանակը համընկնում է շիճուկում դեղի պիկային մակարդակին, որը հասունանում է ներերկային ընդունումից 10րոպե, միջմկանային ներարկումից 60րոպե, իսկ ներքին(բերանով) ընդունումից 90-120րոպե անց, բայց իհարկե ազդեցությունը սկսում է երևան գալ ավելի վաղ։ Կլինիկորեն զգալի էֆեկտ ապահովող լորազեպամի դեղաչափը պահպանվում է 6-12 ժամվա ընթացքում, որի պատճառով այն հարմար չէ ամեօրյա մեկանգամյա կիրառման սխեմայով օգտագործել, այդ պատճառով դեղը բաժանվում է մասերի և կիրառվում է մեկ օրվա ընթացքում 5-6 անգամ։ Այս չափը կարելի է մեծացնել, ավելի հաճախ ու փոքր մասերով տալով, հատկապես տարեցներին, ովքեր միանգամից չեն կարող տանել մեծ դեղաչափերը։
Լորազեպամի տեղային դեղաձևերը, չնայած չունեն ապացուցված արդյունավետություն, շարունակվում են կիրառվել որոշ հոսփիսներում սրտխառնոցի բուժման համար ։
Պատմություն
Լորազեպամը պատմականորեն համարվում է դասական բենզոդիազեպիններից մեկը։ Այս շարքին են նաև դասվում դիազեպամը, կլոնազեպամը, օքսազեպամը, նիտրազեպամը, ֆլուրազեպամը, բրոմազեպամը և քլորազեպատը ։ Առաջին անգամ այս դեղորայքը ներկայացվել է Ատիվան ու Տեմեստա անուններով 1977 թվականին Wyeth դեղաբանական ընկերության կողմից ։ Հայտնագործողը նույն ընկորության հետազոտական խմբի ղեկավար Դ․Ջ․ Ռիչարդսն էր։
Ռեկրեացիոն կիրառում
Լորազեպամը կարող է կիրառվել ռեկրեացիոն նպատակներով, երբ հակառակ բժշկի խորհրդի օգտագործում կա՛մ ավելի մեծ դեղաչափով, կա՛մ ավելի երկարաժամկետ ։
Ռեկրեացիոնից բացի, բենզոդիազեպիններից օրինակ ֆլունիտրազեպամը օգտագրոծում են, երբ ուզում են թեթևացնելու հանցանքը և դրա համար կրելիք պատասխանատվությունը ։ Անտերոգրադ ամնեզիա առաջացնող և սեդատիվ-հիպնոտիկ հատկությունների համար լորազեպամտալիս են են բռնարարները իրենց զոհերին կամ գողություն կատարելու ժամանակ։
Լայնամասշտաբ, համազգային, ԱՄՆ-ի կառավարության կողմից իրականացվող հետազոտությամբ, որը նպատակ ուներ հայտնաբերելու շտապ օգնության բաժանմունք դիմած անձանց կողմից մինչ այդ կիրառված դեղորայքները, պարզվել է, որ սեդատիվ-հիպնոտիկ դեղերը ամենահաճախ առանց բժշկի ցուցման գնված դեղերն էին, որոնց պատճառով մարդիկ հայտնվում են շտապ օգնության բաժանմունքում (շուրջ 35%)։ Այս կատեգորիայում բենզոդիազեպինները առաջատարն են։ Տղամարդիկ և կանայք կիրառում են բենզոդիազեպինները ոչբժշկական նպատակներով հավասարապես։ Ինքնասպանության նպատակով կիրառվող դեղերի մեջ բենզոդիազեպինները առաջատար են ու կազմում են այդ նպատակով կիրառվող դեղերի 26%-ը։ Ըստ վիճակագրության առանց դեղատոմսի դուրսգրվող բենզոդիազեպիններից լորազեպամը երրորդ ամենահաճախ կիրառվող դեղորայքն է ։
Օրինական կարգավիճակ
Լորազեպամը և՛ ԱՄՆ-ի, և՛ Կանադայի Փսիխոտրոպ դեղերի կոնվեկցիայով հաստատվելէ, որ պատկանում է հսկվող դեղերի 4-րդ դասին ։ Միացյալ Թագավորությունում Լորազեպամը՝ ըստ 2001 թվականի Դեղերի սխալ կիրառման մասին կարգավորումներ վարույթի, դասվում է հսկվող դեղերի C կատեգորիային, 4-րդ դասին ։
Արժեք
2000 թվականին ԱՄՆ-ի Միլան դեղաբանական ընկերությունը համաձայնել է վճարել 147 միլիոն ԱՄՆ դոլար, քանի որ FTC-ը(Շուկայի կառավարման դաշնային հանձնաժողով) մեղադրանք էր ներկայացրել Միլան ընկերությանը, քանի որ այդ ընկերությունը դեղի բաղադրատոմսի լիզենցիան ձեռք բերելուց հետո 1988թվականին բարձրացրել էր գեներիկ լորազեպամի գինը 2600%-ով, իսկ գեներիկ քլորազեպատինը 3200%-ով ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր
(8271) Իմայ
(8271) Իմայ (Imai), աստերոիդ աստերոիդների հիմնական գոտում։ Հայտնաբերվել է 1989 թվականի հուլիսի 2-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,409617 ա. մ., առավելագույնը մոտենում է 1,9057 ա. մ. հեռավորության վրա և հեռանում 2,9136 ա. մ. ։ Արեգակի շուրջ մեկ ամբողջական պտույտ է կատարում 1366,22 երկրային օրվա ընթացքում, իր ուղեծրով շարժվելով միջինում 0,263501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,41° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ծովային աղավնի
Ծովային աղավնի, կամ թխակտուց որոր (Chroicocephalus genei) որորների ընտանիքի (Laridae) թռչուն։
Բնութագիր
Ծովային աղավնին ունի 39-47 սմ երկարություն, 97 սմ թևերի բացվածք։ Ի տարբերություն լճի որորի, որին նա շատ նման է, գլուխը ոչ թե մուգ է, այլ սպիտակ։ Ամռանը պարանոցը, մարմնի ստորին մասը և պոչը ունեն մի փոքր վարդագույն երանգ, թևերն ու մեջքը մոխրագույն են։ Հիմնական փետուրները ծայրերում սև են, պոչը ունի սև և սպիտակ շերտեր։ Նրբագեղ թուխ կտուցը և թաթերը կարմիր են ։
Երիտասարդ թռչունների մեջքի վերին կողմը մոխրագույն է, ստորին կողմը սպիտակ է, գլխի և հետևի մասում կան մոխրագույն բծեր։ Կտուցը դեղնանարնջագույն է, ոտքերը՝ դեղին։ Սպիտակ պոչի գագաթը սև է։
Տարածվածություն
Ծովային աղավնին ապրում է Միջերկրական ծովի հարավային ափին, Իբերիական թերակղզու հարավ-արևմուտքում, Էգեյան ծովում, Կարմիր ծովում, Պարսից ծոցում, Սև, Կասպից, Արալի ծովերում, Թուրքիայում, Իրանում, Բալոչիստանում և Սինդում։ Ձմռանը թռչունների մեծ մասը գաղթում են դեպի հարավ՝ Հյուսիսային Աֆրիկա և Հնդկաստան, իսկ ոմանք նաև Արևմտյան Եվրոպա։
Ծովային աղավնին հազվադեպ է հանդիպում բաց ծովում՝ ափերից հեռու։
Սնունդ
Ծովային աղավնին ուտում է հիմնականում փոքր ձկներ, ինչպես նաև միջատներ և տարբեր խեցգետնանմաններ։
Բազմացում
Ծովային աղավնին բնադրում է գաղութներով։ Բների հեռավորությունը սովորաբար 1 մետրից պակաս է, երբեմն՝ ընդամենը 20 սմ։ Ճուտը դառնում է սեռական հասուն տարիքի երկու տարեկանում։ Էգ թռչունը 2-3 ձու է դնում ավազի կամ կավի վրա։ Ծովալճակի, ծովի ափերիի մերձակայքում գտնվող փոքր կղզիները և աղի լճերը ափերը հանդիսանում են թռչունների բնադրման տեղ։
Հղումներ
Կատեգորիա:Աղավնիներ Կատեգորիա:Եվրոպայի թռչուններ Կատեգորիա:Աֆրիկայի թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Կենտրոնական Ասիայի թռչուններ Կատեգորիա:Ռուսաստանի թռչուններ
Զելյոնոե (գյուղ, Ալեքսանդրովի շրջան)
Զելյոնոե (Зелене), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Զելյոնոե գյուղում բնակվում էր 211 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Վայշալի
Վայշալի (Vaishali), քաղաք Հնագույն Հնդկաստանում, մ. թ. ա. 6-րդ դարում ծառայել է որպես Լիչչհավի պետության մայրաքաղաք՝ աշխարհում առաջին պետություններից մեկը կառավարության ժողովրդական հանրապետական ձևով։ Վայշալին համարվում է բուդդայականների և ջայների կարևոր ուխտատեղին  ։ Մ. թ. ա. 599 թվականին այստեղ է ծնվել Մահավիրայի 24-րդ տիրտհանկարան։ Բուդդան իր մահից առաջ այստեղ է կարդացել իր վերջին քարոզը։ Մ. թ. ա. 383 թվականին Վայշալին համարվում էր Երկրորդ բուդդայական տաճարը։ Բուդդան շատ է այցելել Վայշալի։ Նրա ժամանակ Վայշալին շատ մեծ էր, հարուստ և բարգավաճ։ Քաղաքի մասին ամենահին հիշատակումները պարունակում են չինական ճամփորդներ Ֆասյանայի և Սյուանցզանայի գրվածքները։ Վայշալին գտնվում էր հնագույն Բասրախ գյուղի տեղում, Վայշալիի ժամանակակից թաղամասում, Բիհար նահանգում։ Հնագույն քաղաքի գտնվելու վայրը 1861 թվականին որոշեց բրիտանացի հնագետ Ալեքսանդր Քաննինգեմը ։
Գրականություն
Կատեգորիա:Բուդդայականության պատմություն Կատեգորիա:Հնդկաստանի նախկին մայրաքաղաքներ
Խասանբի Բիջիև
Խասանբի Էդուարդովիչ Բիջիև (Хасанби́ Эдуáрдович Биджи́ев, ), ռուս խորհրդային ֆուտբոլիստ, ֆուտբոլային մարզիչ։ ԽՍՀՄ սպորտի վարպետ (1990)։ 2014 թվականի հունվարի 24-ից եղել է Նալչիկի «Սպարտակի» գլխավոր մարզիչ ։ 1995 թվականի Ռուսաստանի առաջնության արծաթե մեդալակիր։ ԽՍՀՄ գավաթի խաղարկության եզրափակչի մասնակից (1998/90):
Առավել հայտնի է Մոսկվայի «Լոկոմոտիվ» ակումբում իր ելույթներով, որի կազմում երկու անգամ դարձել է Ռուսաստանի առաջնության բրոնզե մեդալակիր (1994, 1998 թվականներ), ինչպես նաև մասնակցել է 1990 թվականի Ռուսաստանի գավաթի խաղարկության եզրափակչին։
Ակումբային կարիերա
Նալչիկի քաղաքի «Էլբրուս» մարզադպրոցի սան է ։ 1983 թվականին սկսել է խաղացողի կարիերան տեղի՝ Երկրորդ միութենական լիգայի «Սպարտակ» թիմում։ Երկու մրցաշրջան հետո տեղափոխվել է Ռոստովի ԲՄԱ ակումբ, որտեղ անցկացրած երեք տարվա ընթացքում 88 անգամ դաշտ է դուրս եկել բարձրագույն լիգայում
1988 թվականին անցկացրել է տասնհինգ հանդիպում Մոսկվայի ԲԿՄԱ ակումբում ։ 1989-1998 թվականներին նա 10 տարի հանդես է եկել Մոսկվայի «Լոկոմոտիվ» ակումբում կարճատև ընդմիջումով, երբ խաղացել է Իսրայելի Պետախ-Տիկվա քաղաքի «Խապոել», ապա Թել Ավիվի «Խապոել» ակումբներում։ «Լոկոմոտիվում» երկու անգամ դարձել է Ռուսաստանի առաջնության բրոնզե մեդալակիր (1994 և 1998 թվականներին), մասնակցել է ԽՍՀՄ Գավաթի խաղարկության եզրափակչին (1990)։ 1997/98 մրցաշրջանում մասնակցել է Գավաթակիրների գավաթի խաղարկության երեք հանդիպման, որոնցում բաց է թողել մեկ գոլ ։
Մարզչական կարիերա
2001-2006 թվականներին եղել է «Լոկոմոտիվի» տեխնիկական տնօրեն, բայց Վալերի Ֆիլատովի՝ նախագահի պաշտոնից հեռանալուց հետո նույնպես լքել է իր պաշտոնը։ 2007 թվականին նշանակվել է Պերմի «Ամկար» ակումբի սպորտային տնօրեն։ 2008 թվականի վերջին վերադարձել է Մոսկվա ընտանեկան պատճառներով ։
2010 թվականի դեկտեմբերի 12-ին ավարտել է 240-ժամյա վերապատրաստում և ստացել է մարզչական Pro արտոնագիր ։ 2010 թվականի դեկտեմբերից մինչև 2011 թվականի հունիս եղել է «Սպարտակ Նալչիկի» մարզիչ Վլադիմիր Էշտրեկոնի օգնական ։ Էշտրեկովի՝ գլխավոր մարզչի պաշտոնից հրաժարվելուց հետո նույնպես թողել է իր պաշտոնը։ Հետագայում նա վերադարձել է և դարձել Միոդրագ Բոժովիչի օգնական, բայց մրցաշրջանի ավարտին հեռացել է ակումբից ։
2012 թվականի հունիսին Բիջիևը նշանակվել է Մախաչկալայի «Անժիի» մարզական տնօրեն ։ Հունվարի 24-ին նշանակվել է «Սպարտակ-Նալչիկի» գլխավոր մարզիչ ։
Ֆուտբոլից դուրս
Ավարտել է Կաբարդինո-Բալգարիայի պետական համալսարանի տնտեսագիտական ֆակուլտետը, 1998-2001 թվականներին աշխատել է Ռուսաստանի Դաշնության հաշվիչ պալատում ։ Ազգությամբ կարաչայ է, մայրը կաբարդինացի է։  Ամուսնացած է։ Կինը՝ Էլինան, դաշնային  դատավոր է Նալչիկի քաղաքային դատարանում։ Նրանք ունեն երկու երեխա՝ Վալերին և Դանիյալը։
Ակումբային
Նշում՝ *-ով նշված են այն վանդակները, որոնց տվյալները, հնարավոր է, ամբողջական չեն ԽՍՀՄ 1983 թվականի առաջնության հաշվետվության, ինչպես նաև 1992 թվականի Ռուսաստանի երկրորդ լիգայի առաջնության հաշվետվությունների բացակայության պատճառով։
Աղբյուրներ:
Մարզչական
(2014 թվականի նոյեմբերի 25-ի տվյալներով)
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ռուսաստանի Պրեմիեր Լիգայի խաղացողներ
The xx
The xx, բրիտանական ինդի փոփ խումբ, որ ձևավորվել է 2005 թվականին Լոնդոնում։ Խմբի առաջին ալբոմը բարձր գնահատականներ է ստացել երաժշտական քննադատների կողմից և առաջադրվել է Մերկուրիի մրցանակի, որը խումբը ստացավ 2010 թվականի սեպտեմբերի 7-ին։ Խմբի երկրորդ ալբոմը՝ Coexist-ը, թողարկվել է 2012 թվականի դեկտեմբերի 10-ին ։
2005-2009 թվականներ. Խմբի ձևավորումը
Խումբը հանդիպեց մինչ Էլիոթ դպրոցում սովորելը, որում սովորել են նաև Hot Chip-ը, Բուրիալը, Ֆոթ Թեթը և Փիրս Բրոսնանը ։ Խումբը սկսեց ազդվել այդ երաժիշտներից. Օլիվեր Սիմը և Ռոմի Մադլի-Քրոֆթը բացեցին խումբը որպես դուետ, երբ նրանք 15 տարեկան էին։ Կիթառահար Բարիա Քուրեշին միացավ նրանց և սկսեց կատարել 2005 թվականին, մեկ տարի անց խմբին միացավ Ջամի Սմիթը։
2009-2011 թվականներ. xx
Խմբի համանուն ալբոմը թողարկվեց բրիտանական մասնավոր ձայնագրային լեյբլ Young Turks-ի հետ 2009 թվականի օգոստոսի 17-ին և դիմավորվեց քննադատների ծափահարություններով՝ ստանալով «ունիվերսալ ողջույն» գնահատականը Metacritic-ի կողմից։ Ալբոմը նաև լավ հորիզանականներում էր, տարվա լավագույն երգերի ցանկերում՝ լինելով 9-րդը Rolling Stone կայքի ցանկում և երկրորդը NME-ում։ 2009 թվականին Nme-ի ապագայի 50 լավագույն խմբերի ցանկում xx-ը 6-րդն էր և 2009 թվականի հոկտեմբերին խումբը ընդգրկված էր CMJ-ի երաժշտական մրցանակաբաշխության թոփ 10-ում։ Խմբի առաջին հաջողությունից հետո Crystalised սինգլը ներառվել է iTunes-ումորպես շաբաթվա սինգլ սկսած 2009 թվականի օգոստոսի 18-ին։
Չնայած խումբը նախկինում աշխատել էր պրոդյուսերների հետ՝ ներառյալ Դիպլոյին և Քվեսին, նրանք ինքնուրույն են ստեղծել xx-ը։ Ալբոմի ձայնագրությունը տեղի է ունեցել փոքր ավտոտնակում, հաճախ գիշերները և դա նպաստել է ալբոմի ցածր, շշուկային բնության գոյությանը ։ 2009 թվականի օգոստոսին խումբը ունեցավ իր սեփական համերգային շրջագայությունը։ The xx-ը համերգն ունեցավ այնպիսի արտիստների հետ, ինչպիսիք են Friendly Fires, The Big Pink և Micachu-ն։ 2010 թվականի հունվարին Մեթ Գրոնինգը առաջարկեց խմբին նվագել All Tomorrow's Parties փառատոնին, որ տեղի ունեցավ Անգլիայի Մինահեդ քաղաքում։
2009 թվականի վերջին երկրորդ կիթառահար և ստեղնաշարային գործիքներ նվագող Բարիա Քուրեշին լքեց խումբը։ Նշված է, որ նա պարզապես ուժասպառ էր եղել, սակայն ավելի ուշ Օլիվեր Սիմը ասել է. Նրանց առաջին ալբոմի երաժշտությունը հաճախակի էր օգտագործվում հեռուստատեսությամբ և մեդիայով, ինչպիսիք են 24/7, Person of Interest, NBC-ի ձմեռային օլիմպիական խաղերի թողարկումը, Cold Case, Suits, Mercy սերիաներում, թոփ մոդել-ի հունական տարբերակում և այլն։ 2010 թվականին Intro սինգլը ԲիԲիՍիի կողմից օգտագործվել է 2010 թվականի նախագահական ընտրությունների մասին թողարկման ժամանակ։
2011-2012 թվականներ. Coexist
2011 թվականի դեկտեմբերին Սմիթը ցույց է տվել, որ ցանկանում է թողարկել xx-ի երկրորդ LP-ն, երբ նա ոգեշնչված էր ակումբային երաժշտությունից։
2012 թվականի հունիսի 1-ին հայտարարվեց, որ խմբի երկրորդ ալբոմը՝ coexist-ը պետք է թողարկվի սեպտեմբերի 10-ին։ 2012 թվականի հուլիսի 16-ին նրանք հայտարարեցին, որ «Angels» երգը պետք է լինի ալբոմի առաջին երգը։ 2012 թվականի սեպտեմբերի 3-ին Internet Explorer-ի գործակցության ժամանակ xx-ը թողարկեց ամբողջ Coexist ալբոմը և այն հայտնվեց իրենց կայքում սեպտեմբերի 11-ին։ 2012 թվականի սեպտեմբերի 9-ին խումբը կատարեց բոլոր ժամանակների ամենամարդաշատ փառատոնի ընթացքում։ Իրենց առաջին հյուսիսամերիկայն շրջագայությունը սկսվեց Կանադայի Վանկուվեր քաղաքում հոկտեմբերի 5-ին։
2013-մինչև հիմա. Շրջագայություններ և երրորդ ալբոմ
2013 թվականին The xx-ը 3 փառատոնանման համերգներ ունեցավ Բեռլինում, Լիսաբոնում և Լոնդոնում, որ կոչվում էր "Night+Day": Փառատոնները ընդգրկում էին կատարումներ DJ-ների ուղեկցությամբ։ Յուրաքանչյուր փառատոն ավարտվեց խմբի գիշերային համերգով։ Խումբն առաջադրվել էր Brit մրցանակի լավագույն բրիտանական խումբ հանդիսանալու համար։
2013 թվականի ապրիլին The xx-ը զարգացեց «Մեծ Գեթսբին» ֆիլմի "Together" երգը։ 2014 թվականի մարտին խումբը մի շարք կատարումներ ունեցավ Նյու Յորքի հարմոնիայի այգում։ Շոուն ներառում էր կենդանի էֆֆեկտներ և ուներ սահմանափակ արտադրողականություն։
Արտաքին հղումներ
Կատեգորիա:Բրիտանական երաժշտական խմբեր Կատեգորիա:Ինդի ռոք